კეუშენის რაიონი
კეუშენის რაიონი (მოლდ. raionul Căuşeni) — მოლდოვის რესპუბლიკის ადმინისტრაციულ-ტერიტორიული ერთეული. რაიონის ადმინისტრაციული ცენტრია ქალაქი კეუშენი. რაიონი იკავებს 1185,16 კმ² ფართობს. მისი მოსახლეობა შეადგენს 92 600 ადამიანს (2010 წლის აღწერის მონაცემებით). მოსახლეობის სიმჭიდროვე — 78,13 კაცი/კმ²-ზე. რაიონი სულ მოიცავს 48 დასახლებულ პუნქტს, მათგან 2 ქალაქია. რაიონი იყოფა 28 კომუნად, რომლებიც აერთიანებს 45 დასახლებულ პუნქტს.